Verbal Jazz Vol. III | Tshombe Sekou
← Haiku 144/365:2013
Haiku Journal | Snapshot →
Posted in Uncategorized	| Tagged Pictures, VerbalJazz Prometheus (maan) - Wikipedia
’n Foto van Prometheus deur Cassini (26 Desember 2009).
139 380±10 km
0,008±0,004 ° tot Saturnus se ewenaar
135,6 × 79,4 × 59,4 km 
43,1±2,7 km 
≈ 340 000 km³ 
1,595±0,015×1017 kg 
0,48±0,09 g/cm³ 
0,0013-0,0058 m/s² 
Prometheus (Grieks: Προμηθεύς) is ’n binneste maan van Saturnus. Dit is in 1980 (voor 25 Oktober) ontdek op foto's deur Voyager 1 en het die voorlopige naam S/1980 S 27 gekry. Laat in 1985 is dit amptelike genoem na Prometheus, ’n Titaan in die Griekse mitologie. Dit is ook bekend as Saturnus XVI..
2 Wisselwerking met die F-ring en ander mane
’n Video van Prometheus wat met die F-ring bots, materiaal aantrek en ’n donker kanaal agterlaat.
Prometheus is baie lank; dit is sowat 136 x 79 x 59 km groot. Dit het verskeie riwwe en valleie asook ’n paar kraters van sowat 20 km in deursnee. Dit het egter minder kraters as die nabygeleë Pandora, Epimetheus en Janus. Uit sy baie lae digtheid en relatief hoë albedo kan afgelei word dit is ’n baie, poreuse, ysagtige voorwerp. Daar is egter groot onsekerheid hieroor en dit moet nog bevestig word.
Wisselwerking met die F-ring en ander mane[wysig | wysig bron]
Prometheus is ’n herdersmaan aan die binneste rand van Saturnus se smal F-ring. Pandora wentel net buite die F-ring en is tradisioneel beskou as ’n buitenste herdersmaan van die ring; onlangse studies toon egter net Prometheus hou die ring bymekaar.
Op foto's deur Cassini kan gesien word die maan se swaartekrag vorm kinkels en knope in die F-ring terwyl dit materiaal uit die ring aantrek. Sy wentelbaan lyk chaoties vanweë ’n reeks van vier 121:118 baanresonansies met Pandora. Die duidelikste veranderings in hul wentelbane kom elke sowat 6,2 jaar voor, wanneer Pandora se periapside oplyn met Prometheus se apoapside; dan is hulle sowat 1 400 km van mekaar af. Prometheus is self ’n groot versteurder van die maan Atlas, waarmee dit in ’n 53:54-resonansie is.
Prometheus trek materiaal van die F-ring aan.
Prometheus veroorsaak kinkels in die ring.
Voyager 2-foto (25 Augustus 1981)
Foto van 27 Januarie 2010. Saturnus verlig die maan se nagkant.
↑ 2,0 2,1 2,2 2,3 2,4 2,5 Thomas 2010.
↑ Emily Lakdawalla (2014-07-05). “On the masses and motions of mini-moons: Pandora's not a "shepherd," but Prometheus still is”. Planetary Society. URL besoek op 2015-04-17.
Marsden, Brian G. (3 Januarie 1986). “Satellites of Saturn and Pluto” (naming the moon). IAU Circular 4157. Besoek op 2011-12-29.
USGS/IAU (21 Julie 2006). “Planet and Satellite Names and Discoverers”. Gazetteer of Planetary Nomenclature. USGS Astrogeology. URL besoek op 2011-12-29.
Prometheus Profile at [http://solarsystem.nasa.gov Nasa se webtuiste oor die verkenning van die Sonnestelsel
Wikimedia Commons het meer media in die kategorie Prometheus (maan).
Ontsluit van "https://af.wikipedia.org/w/index.php?title=Prometheus_(maan)&oldid=1894458"
Die bladsy is laas op 18 Januarie 2019 om 10:05 bygewerk.